Marija Bambina SENGLEA Ir-rikorsi ppreżentati mill-Arċikonfraternità tal-Kurċifiss wara l-ħerba tal-gwerra Fil-ħarġa tas-sena l-oħra tajna daqqa t'għajn lejn it-talbiet li saru mill-Arċikonfraternità tas- Santissimu Kurċifiss tal-Belt Senglea fl-ewwel sitt snin ta' wara l-gwerra, meta l-ħajja fil-belt imġarrfa reġgħet —— bdiet tieħu r-ruħ. Ħafna mir-rikorsi £ li jikkonċernat il-bini mill-ġdid u l-akkwist ta' oġġetti li ntilfu kienu 157 saru f'dawn is-snin. Għal din is- $ sena se nkomplu l-mawra tagħna fl- istorja ta' din l-Arċikonfraternità u l-Oratorju tagħha fl-għaxar snin ta' wara, fejn ix-xogħol ma jaqtax u fejn naraw l-akkwisti ġodda li saru bil-ħidma tal-prokuraturi l-Kanonku Vincenzo Camilleri u s-Sur Ġużeppi Genovese u s-Segretarju l-Kanonku Kantur Gaffiero. 24 ta' Jannar 1953: L-ewwel rikors li konna rajna li sar fit-12 ta' Lulju 1946 kien jikkonċerna l-ventartal tal-fidda li sar għar-Redentur u li kellu jintrama quddiem in-niċċa fil-festa ta' Marija Bambina. il-ventartal tar-Redentur li żżanżan fl-1953 i li se nibdew bih din id-darba huwa i wkoll marbut mal-istess ventartal. 1 Fih il-Prokuratur Kan. Vincenzo i Camilleri jfakkar lill-Isqof li fis- 6 ta' Novembru 1952 huma kienu talbu biex ibiegħu xi eks voto — tar-Redentur biex ikunu jistgħu , jħallsu dan il-ventartal, u li fl-10 ta' 1 Diċembru l-Isqof kien ta l-permess tiegħu. Hawn Camilleri jispjega lill- Isqof li sakemm dawn isibu l-bejgħ bilfors li kellu jgħaddi xi żmien u għalhekk jitlob il-permess li jiġbed is-somma ta' £829 u 15-il xelin mill-Cassa delle Pie Amministrazioni biex ikun jista' jħallas kemm għall- ventartal kif ukoll biex jirritorna £300 lill-Isqof innifsu li kien ta lill-Kanonku Francesco Abela meta bdiet ir- rikostruzzjoni tal-Oratorju mġarraf. Camilleri jispjega li dawn il-flus kienu jinsabu fiċ-ċedoli numri 5576, 5811, 6203,6269, 26,3925,7700,9015,9975, 10238 u 11086. Dakinhar stess li tressaq, ir-rikors għadda lid-depożitarju tal-Cassa u dan ikkonferma li l-flus kienu hemm u ma kinux marbutin għal użu ieħor. Il-permess ingħata jumejn wara bil-firma tal-Isqof Senglean Emmanuele Galea. 15 ta' Diċembru 19547: Għal kważi sentejn ma nsibu l-ebda rikors ieħor, forsi minħabba li l-ispejjeż għall-imsemmi ventartal ma ħallewx wisq flus f'idejn l-Arċikonfraternità u għalhekk nifhmu li matul dan iż- żmien kienu qed jerġgħu jiġġemmgħu l-fondi biex ikun jista' jsir aktar xogħol. Sadattant il-Kanonku Camilleri kien spiċċa minn Prokuratur u floku laħaq Ġużeppi Genovese li kien prokuratur ieħor li ħadem ħafna b'risq l-Arċikonfraternità. XBIEHA MIRAKOLUŻA TA' ĊESU' REDENTUR, MEQJUM FIL-BAŻILIKA TA' L-ISLA Is-Santa tar-Redentur li ħarġet qabel ma ġiet indulġenzjata fl-1956 F'dan l-ewwel rikors tiegħu Genovese jitlob il- permess biex jiġbed £200 mill-kont li l-Arċikonfraternità kellha fil-Cassa delle Pie Amministrazioni sabiex ikun jista' jħallas lill-prokuratur ta' qablu d-dritt tal- amministrazzjoni kif ukoll biex iħallas id-dejn li kien hemm mad-Ditta Spampanato li kienet għamlet ix- xogħol fl-irħam fl-Oratorju. Dan ir-rikors għadda lid- depożitarju tal-Cassa fit-18 ta' Diċembru u wara li ġie konfermat li flus kien hemm, il-permess ingħata fit-22 ta' Diċembru 1954. 21 ta' Ottubru 19555: Għal darb'oħra nerġgħu nsibu żmien ftit twil bejn ir-rikors li għadda u dan t'issa, li sar mill-Kanonku Kantur Antonio Gaffiero li kien is-Segretarju tal-Arċikonfraternità. Fih jispjega li s-sagristija tal-Oratorju kellha bżonn xi tiswijiet, flimkien ma' xi travi tal-Oratorju stess, u l-ispiża għal dan ix-xogħol kellha titla' għal madwar £200. Gaffiero jkompli li l-membri kienu qablu li dawn il-flus jintefqu fil-konsulta ġenerali li saret fl-4 ta' Ottubru u għalhekk jitlob lill-Isqof biex jagħtihom il-permess joħorġu l-flus mill-kont tal-Cassa delle Pie Amministrazioni. Wara l-proċeduri tas-soltu l-permess ingħata fl-24 ta' Ottubru. 16 ta' Novembru 1955': Ftit ġimgħat wara l-Prokuratur Genovese ressaq talba ta' natura kemxejn differenti: din id-darba l-materja kienet biex it-talb bil- Malti li kien jingħad quddiem ix-xbihat tar-Redentur u tad-Duluri, li tinsab fil-passaġġ bejn l-Oratorju u l-Bażilika, jingħataw indulġenza. Ninnutaw li t-talba lir- Redentur tixbah ħafna lil dak li jingħad illum imma hija TALBA LIL ĠESU' REDENTUR O twajjeb u ħumm Ġest, Feddej mixħut għarkubejja. quddiemek, snhali ni, tzma. mill-wegħ- diet tiegħek, aq b-umittà kollha f'riġleżk biex miegħek in- q tal-qalb. tix għi. Jiena naf li għal dnubieti ma nidher quddiemek, imma qilbi sogħbiena għall-irn- iżjed ma nerġa' noffendik, Lejk resqu l-aqwa midinbin, u inti ma-warrabtx minthom, jiena. nħosspi nimteja' bit-tama li taħfirli dnubieti u tismagħni. bhira hija x-xewqa tieghi, c Ċiesti Redentur, li inti tieqaf m'egħi fil-bżonnijiet tiegħi kollha, U oht kemm huma kbar il- ijiet in bħalissa nirisab fihom. Is-xejn tiegħi nħossu jaq- għli qalbi, Imma meta nħares Lejk. o Ġest ui nilmħek im- bbi bis-salib għalija, jiena ntabbi l-kuraġġ għaliex niftakar bhtek u fisżkbira ħriena Tiegħek. est, inti tħob- lija. Għax tħobbni, jiena ġejt għendek biex għandi bżonn, u għax inti ħanin, għandi tama qawwija li tferraġni. 7 Flimkien mal-lebbruż. intennilek : L Mulej, jekk trid, Inti tista' tfarraġni'. 'Tintagħmel. iżda. ji r-rieda mqaddsa Tiegħek. Jekk dak li qed nitolbok — a għa'ija, jiena żgur li-Inti tismagħni, għax għedtul- na b'l-fomm tiegħek stess: Ttolbu u taqilgħu, ħabbtu u jkun lilkom miftuħ. l ; Prallian. in-Asta ġie, Gen. Ġjakulatorja: — Gesit— Redentur; Salvatur tad-dinia, ħenn. għalina , 2 (100 Jum indulienza, Mons. Matro Carina) M'degriet. ta' 29.8.1920, It-taiba lir-Redentur fil-forma t-twila Ix- ibieħa tal-Addolorata fid- daħla tal- Oratorju lit- ltalb lilha ġie indutġenzjat fl-1955 u fl-1956 xi ftit itwal u b'xi varjanti żgħar. Grazzi għal dan ir-rikors għandna f'idejna l-forma oriġinali tagħha. Tajjeb ngħidu li minn dan ir-rikors 'il quddiem l-Arċikonfraternità tibda tissejjaħ bħala ''tas-Santissimu Kurċifiss u tal-Karità' li jfakkar li fil-bidu tas-seklu tmintax il-Konfraternità l-ġdida kienet ħadet fuqha l-obbligi tal-Konfraternità li kienet teżisti qabel u li eventwalment twaħħdet magħha. Talba lil Ġesti Redentur: O twajjeb u ħanin Ġesii, Feddej tal-bnedmin, hawn jiena mixħut għarkuptejja quddiemek, mimli kollni tama mill-wegħdiet tiegħek, nersaq bl-umiltà kollha f'riġlejk biex miegħek inserraħ id-dwejjaq tal-qalb tiegħi. Jiena naf li għal dnubieti ma jistħoqqlix nidher quddiemek, imma qalbi sogħbiena għall-imgħoddi, nagħtik kelma soda li qatt iżjed ma nerġa' noffendik. Meta niftakar li Lejk resqu l-agwa midinbin, u inti ma warrabtx minnhom, jiena nħossni nimtela bit-tama li taħfirli dnubieti u tismagħni. Kbira hija x-xewqa tiegħi, O Ġest Redentur, li inti tieqaf miegħi fil-bżonnijiet tiegħi kollha. U ohl Kemm huma kbar il-bżonnijiet li bħalissa ninsab fihom. Ix- xejn tiegħi nħossu jaqtagħli qalbi. Imma meta nħares lejk, o Ġest, u nilmħek imgħobbi bis-salib għalija, jiena nrabbi l-kuraġġ għaliex niftakar f'imħabbtek għalija u fil-kbira ħniena tiegħek. Iva, O Ġesi, inti tħobbni u trid tħenn għalija. Għax tħobbni, jien ġejt għandek biex tagħtini l-grazzja li għandi bżonn, u għax inti ħannin, għandi tama qawwija li tfarraġni. Flimkien mal-lebbrus intennilek: ''Mulej, jekk trid, Inti tista' tfarraġni'. Tintagħmel, iżda, dejjem fija r-rieda mqaddsa tiegħek. Jekk dak li qed nitolbok huwa ta' ġid għalija, jiena żgur li Inti tismagħni, għax għedtulna b'fommok stess: 'ltolbu u taqilgħu, ħabbtu u jkun lilkom miftuħ. Din it-talba kienet inkitbet fl-1947 u ngħatat in-Nihil Obstat fl-1 ta' Marzu miċ-Ċensur Teoloġiku P. Pawl Tabone OFM, u mbagħad fil-5 ta' Marzu l-Isqof Galea ta l-permess biex tiġi stampata fuq is-santi u titqassam. Tajjeb insemmu wkoll li magħha kienet tingħata ġakulatorja 'Ġesti: Redentur, Salvatur tad-dinja, ħenn għalina' li kienet diġà indulġenzjata fl-1920 mill-Isqof Mawru Caruana. O Marija Addolorata, li bid-duluri tiegħek waqt il- ħajja u l-passjoni ta' Ibnek Ġest ħadt sehem fil-fidewa tal-bnedmin, idħol issa inti wkoll għalina fit-tbatijiet u n-niket tagħna, u qawwilna r-ruħ tagħna fil-Fidi sabiex bir-rassenjazzjoni meħtieġa nagħrfu nissuperaw kull tfixkil f'din id-dinja u naqilgħu l-hena ta' dejjem fl-oħra. Hekk ikun. Din inkitbet ftit ġranet qabel tressàq ir-rikors, u ngħatat in-Nihil Obstat fit-12 ta' Ottubru miċ-Ċensur P. Alfons M. Camilleri OFM u l-permess biex tiġi stampata fuq is-santi ngħata eżatt xahar wara fit-12 ta' Novembru. Il-fatt li r-rikors biex dawn it-talbiet jiġu indulġenzjati tressaq biss erbat ijiem wara li ngħata l-permess li din it- talba lill-Addolorata tiġi stampata jtina x'nifhmu li mill- 1947 kien għadu ma nibitx il-ħsieb li ssir din is-supplika għat-talba lir-Redentur, u li din fl-aħħar intalbet bl-iskuża tat-talba l-ġdida lill-Addolorata. Fi tmiem dan ir-rikors insibu nota mill-Arċisqof Mikiel Gonzi ddatata 19 ta' Novembru li fiha jagħti indulġenza ta' 200 jum lil min jgħid dawn it-talbiet. 23 ta' Marzu 1956': Jidher li fuq it-talba lir-Redentur kien hemm xi nuqqas ta' qbil għax erba' xhur wara Genovese reġa' ressaq rikors biex din l-istess talba tiġi indulġenzjata. Jista' jagħti l-kas li peress li n-nota tal-Arċisqof kienet tinsab. taħt it-talba lill-Addolorata għadda l-ħsieb li l-indulġenza kienet tgħodd għaliha bissl Imma fil-fatt Gonzi kien kiteb Indulgentiam bis centum dierum pro utraque concedimus li tfisser li kkonċeda l-indiunġenza ta' mitejn jum liż-żewġ (pro utraque) talbiet. Il-preżenza tan-nuqqas ta' qbil toħroġ aktar ċara peress li Genovese jispjega li t-talba ġa kienet ġiet approvata mill-Kurja f'Marzu tal-1947 u li kienet tingħad kull nhar ta' Ġimgħa minn numru kbir ta' devoti li kienu jżuru x-xbieha mirakoluża tar-Redentur fl-Oratorju. L-Arċisqof ma qagħadx iħaqqaqha u fis-27 ta' Marzu 19566 kiteb li qiegħed jagħti 200 jum indulġenza skont id-drawwa tal-Knisja lil min jgħidha. 23 ta' Marzu 1956': Fl-istess jum tressaq rikors ieħor marbut max-xbieha tal-Addolorata li hemm fil-passaġġ li mill-Oratorju jagħti għall-Bażilika. Din id-darba Genovese jitlob li tingħata indulġenza lil kull min jgħid Salve Regina quddiem din ix-xbieha. Dan jista' jfisser li t-talba li nkitbet ftit xhur qabel ma kinetx rabbiet il- popolarità mixtieqa u n-nies kienu baqgħu jgħidu s-Salve Regina. Did-darba l-Arċisqof jidher li ħasibha darbtejn qabel ta l-indulġenza, imma din waslet fit-13 ta' April u kienet ukoll tikkonsisti f'200 jum. 19 ta' Ottubru 1956': Aktar tard fl-istess sena l-prokuratur reġà kiteb biex jingħata l-permess jieħu £40 Il-pittura tad-Duluri ta' Giaquinto li ġiet restawrata fl-1956 mill-fondi tal-Arċikonfraternità biex bihom ikun jista' jħallas għar-restawr tal-pittura tal-Addolorata, li hija xogħol Corrado Giaqguinto lejn is-sena 1720, qabel ma' din terġa' titpoġġa fuq l-artal tagħha fil-Bażilika l-ġdida biswit il-passaġġ li jagħti għall-Oratorju. Il-permess mixtieq ingħata fid-9 ta' Novembru. Dan ir-rikors jurina li l-bini tal-Bażilika issa kien prattikament intemm tant li kienet qed terġa' tibda tiġi mgħammra bil-pitturi li kienu tneħħew minħabba l-gwerra. mA ; Se il-faċċata tal-artal tar-Redentur qabel ma sar tal-irħam fl-1957 13 ta' Marzu 1957: Il-Kanonku Gaffiero bħala Segretarju tal-Arċikonfraternità informa lill-Arċisqof li fil-konsulta ġenrali li saret fit-30 ta' Diċembru 1956 kien intlaħaq qbil li l-faċċata tal-artal tar-Redentur li jinsab fl-Oratorju ssir tal-irħam u li din kellha tiswa' madwar £500/0, u għalhekk jitolbu biex il-prokuratur jingħata l-permess biex dan ix-xogħol jinbeda. Flimkien mar-rikors ingħata wkoll ritratt ta' kif kejlu jsir l-irħam. Fi tmiemu nsibu nota ddata 15 ta' Mejju li dan l-abbozz kellu jingħata lill-Giunta Diocesana per la tutela delle Antichità Ecclesiastiche biex tagħti l-ġudizzju tagħha fuq dan il-proġett; il-Giunta ma sabet l-ebda problema. Imbagħad nhar l-14 ta' Ġunju r-rikors għadda lid- depożitarju tal-Cassa delle Pie Amministrazioni li vverifika li l-Arċikonfraternità kellha għad-dispożizzjoni tagħha £650 li ma kinux marbutin b'obbligi oħrajn, kif ukoll kellha £750 oħra li kienu ġew mill-War Damage Commission. Il-permess, biex ix-xogħol fl-irħam isir, ħareġ fis-17 ta' Ġunju. 13 ta' Marzu 1957': ġurnata il-prospettiva tal-artal tal-Addolorata fil-Bażilika li kienet l-ewwel waħda li nksiet bl-irħem fl-1957 l-Arċikonfraternità tal-Kurċifiss u l-Karità ressqet rikors ieħor li permezz tiegħu talbet biex il-prospettiva tal-artal tal-Addolorata fil-Bażilika tiġi miksija bl- irħam. Kien intlaħaq ftehim bejn il-membri fil-konsulta ġenerali li saret fit-30 ta' Diċembru ta' qabel. Id-disinn ta' kif kellu jsir sar mill-Kav. Vincenzo Bonello, u dan kien inkluż mar-rikors. L-ispiża kellha titla' għal madwar £233 u għalhekk is-segretarju kien qiegħed jitlob il- permess biex ix-xogħol ikun jista' jinbeda. Jidher li fuq dan kien hemm xi intoppi wkoll għax l-abbozz għandha għand il-Giunta Diocesana per la tutela delle antichità ecclesiastiche fil-15 ta' Mejju. Il-Giunta ma sabet l-ebda problema u xahar wara għadda għand id-depożitarju tal-Cassa delle Pie Amministrazioni li vverifika li l-Arċikonfraternità kellha dak l-ammont bla rabtiet. Il- permess ħareġ fil-15 ta' Ġunju. 11 ta' Frar 19587: Is-sena 1958 kienet waħda importanti għax mhux biss fiha l-Bażilika reġgħet ġiet ikkonsagrata, imma kienet ukoll is-sena li fiha reġgħet daħlet l-istatwa maħbuba tal-Bambina. Minn din is-sena għalhekk ninnutaw li r-rikorsi aktar jikkonċernaw tiżjin u apparat tal-Arċikonfraternità li kellu jintuża fil-bażilika milli fl-Oratorju. L-ewwel minn dawn jirrigwarda żewġ ventartali tal- fidda. F'dan ir-rikors is-segretarju l-Kanonku Gaffiero jinforma li fil-konsulta tat-30 ta' Diċembru 1956 kien ġie deċiż li l-Arċikonfraternità tal-Kurċifiss takkwista l-ventartal tal-fidda li kien jintuża għall-artal maġġur fil-ġranet tal-festa biex issa jibda jintuża fl-Oratorju u li floku l-istess Arċikonfraternità kellha tagħti bħala rigal Il-ventartal tal-artal maġġur tal-Bażilika akkwistat mill-Arċikonfraternità fl-1958 għall-użu fl-Oratorju Il-ventartal tal-fidda ta' San Frangisk de Paola li ġie rregalat mill-Arċikonfraternità fl-1958 ventartal ġdid tal-fidda biex jibda jintuża għall-artal ta' San Franġisk ta' Paola peress li dan kien l-uniku artal li kien għadu mingħajr ventartal tal-fidda. Ir-raġuni għala l-Arċikonfraternità setgħet tagħmel din it-talba kienet għax il-Bażilika l-ġdida kienet Mibnija mingħajr artal maġġur u għalhekk il-ventartal ma kellux użu. B'din l-offerta dan il-ventartal prezzjuż baqa' fil-Belt Senglea u beda jintuża quddiem l-artal tal- Kurċifiss, kif għadu jsir sal-lum. Il-ventartal li rregalat l-Arċikonfraternità minflok huwa ferm iżgħar għalhekk nistgħu ngħidu li ġiet minn fuq. Flimkien mar-rikors kien hemm id-disinn tal- ventartal il-ġdid, li kien sar mill-Kav. L-istima tiegħu kienet ta' £700. Is-segretarju jinforma wkoll li l-Arċikonraternità kellha biżżejjed kapitali li ma kinux marbuta b'obbligi investiti fil-Cassa delle Pie Amministrazioni. Għaldaqstant talab lill-arċisqof japprova d-disinn il-ġdid biex b'hekk ikun jista' jsir l-akkwist. Dakinhar stess id-disinn mar għand il-Giunta u ġie approvat. Ġimgħa wara d-depożitarju tal-Cassa kkonferma li l-Arċikonfraternità kellha depożitu ta' £150 bħala flus liberi kif ukoll £750 oħra li kienu ġew mill-War Damage Commission. Il-permess biex isir il-ventartal u jinbidel ma' dak tal-maġġur ħareġ fid-19 ta' Frar, 13 ta' Ottubru 1958: Ix-xogħol fil-Bażilika kompla anke wara li ddaħħlet il-Bambina. Dan narawh minn dan ir-rikors li fih is-segretarju talab biex l-Arċikonfraternità tixri tapit biex jintuża fuq l-artal bażilikali fil-festi tar-Redentur u tal-Kurċifiss. Problemi ma kienx hemm u l-permess ingħata jumejn Wara. 23 ta' Diċembru 1958': Xahrejn wara s-Segretarju informa lill-Arċisqof li fil-konsulta ġenerali li saret fil-5 ta' Ġunju l-membru qablu li l-Prokuratur jixtri damask iswed biex jintuża fil-Bażilika tul il-ġranet tal-Ġimgħa Mqaddsa peress li d-damask li kien hemm kellu ħafna ħsara. L-ispiża kellha tkun ta' madwar £150, u għalhekk talab permess biex dan ikun jista' jinxtara. Dan ingħata dakinhar stess. 21 ta' Settembru 195915: Fit-18 ta' Frar 1959 il- membri tal-Arċikonfraternità kienu qablu li jsiru sitt gandlieri tal-fidda għall-artal tal-Addolorata li jinsab fil-Bażilika u li kien jaqa' taħt ir-responsabbiltà tagħhom. il-gandlieri tal-fidda tal-artal tal-Addolorata li saru fl-1960 u l-istatweetti li ġew arġentati fl-istess sena Id-disinn għal dawn il-gandlieri kien sar minn Mariano Gerada'$. Is-somma meħtieġa kienet ta' £1400. Is- segretarju jispjega li fil-Cassa delle Pie Amministrazioni kien hemm diversi kapitali ħielsa li kellhom ilaħħqu biex tinbeda din l-ispiża. Gaffiero għalhekk jitlob permess biex il-prokuratur jiġbed l-ewwel £300 bħala kapparra għax- xogħol li kellu jsir. Flimkien mar-rikors ġie preżentat id- disinn ta' Gerada. Dakinhar stess, fil-21 ta' Settembru, id-depożitarju kkonferma li l-Arċikonfraternità kellha £700 bħala flus ħielsa u għalhekk setgħu jinġiebu l-ewwel £300. Il-permess biex dawn isiru ħareġ fl-istess ġurnata 7. 30 ta' Settembru 195965: Ix-xogħol fuq l-artal tal- Addolorata ma waqafx hemm, bħalma jurina dan ir- rikors li fih il-Prokuratur Genovese jitlob il-permess biex juża £32 mill-flus li kellha f'idejha l-Arċikonfraternità biex jiġu arġentati l-erba' statwetti li jintużaw fuq l-istess artal fil-ġranet tal-festa. Il-permess ingħata bla problemi fit-3 ta' Ottubru. 21 ta' Settembru 1960': L-aħħar rikors li se naraw f'din is-sensiela huwa tal-Prokuratur Genovese u għal darb'oħra jikkonċerna l-artal tal-Addolorata li jinsab fil-Bażilika. Fih il-Prokuratur jinforma lill- Arċisqof li l-gandlieri tal-fidda li talbu eżattament sena qabel kienu lesti u ġa kienu jinsabu għandu, u għaldaqstant kien qiegħed jitlob biex jiġbed £600 oħra bil-kontijiet li l-Arċikonfraternità kellha fil-Cassa delle Pie Amministrazioni biex ikun jista' jkompli l-ħlas lill- arġentier. Fl-istess ġuranta d-depożitarju tal-Cassa kkonferma li ma kien hemm xejn x'jostakola li jittieħdu dawn il-flus u l-permess ħareġ. Għeluq B'dawn ir-rikorsi li rajna din is-sena temmejna t-tappi prinċipali mill-ħajja tal-Arċikonfraternità tas-Santissimu Kurċifiss fl-ewwel ħmistax-il sena wara l-gwerra u rajna kif apparti l-manutenzjoni tal-Oratorju u t-tisbiħ tiegħu, il-membri ma qagħdux lura milli jieħdu ħsieb l-artal devot tal-Addolorata u anke f'li jġibu l-indulġenzi għat- talb li kien jingħad mid-devoti li jieqfu jitolbu quddiem ix-xbihat marbutin mal-Arċikonfraternità. l Arkivju Arċiveskovili ta' Malta (AAM), Suppliche 1953/1, vol. 6 Ir-rikors jinsab fil-volum tal-1956 imma qiegħed imniżżel li tressaq fit-23 ta' Marzu 1955, imma dan probabbilment kien żball tal-Kanċillier G. Mifsud peress li l-indulġenza ngħatat fl-istess xahar u s-sena hija miktuba 1956. Diffiċilment naħseb li tressaq sena qabel, għamel sena jistenna/mitluf u mbagħad ġie maqtugħ fl-1956 wara li kienet diġà tressqet l-istess supplika flimkien mat- talba lill-Addolorata f'Novembru ta' qabel. 10 Għal xi raġuni Gaffiero l-ewwel kiteb £800, imbagħad qata' din iċ-ċifra u kiteb waħda rħas fuqha. 16 Gerada kien ilu mejjet xi 130 sena meta sar dan ir-rikors. Nifhmu li d-disinn kien għamlu għal xi sett gandlieri oħra li baqgħu ma sarux. 17 Huwa kurjuż il-fatt li d-disinn ma għaddiex ukoll f'idejn il-Giunta Diocesana per la tutela delle Antichità Ecclesiastiche.